
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2016. gada 20. decembra noteikumos Nr. 834 "Tiesu ekspertu sertifikācijas un resertifikācijas kārtība"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Tiesu ekspertu likuma 6. panta ceturtā daļa, 7. panta otrā daļa  7. panta otrā daļa, 8. panta trešā un ceturtā daļa, 9. panta otrā daļa.
1.2. Mērķis
Mērķa apraksts
Lai vienkāršotu tiesu ekspertu eksaminācijas procesu organizēšanas, noteikumu projektā tiek noteikts tiesu ekspertu eksaminācijas komisijas sastāvs un izveides kārtība, kā arī personas, kura vēlas kļūt par tiesu ekspertu kandidātu, izvērtēšanas kārtība un izvērtēšanas komisijas sastāvs. Tiek samazināts eksaminācijas komisijas locekļu skaits no līdzšinējiem 11, tādējādi mazinot administratīvo slogu un nodrošinot efektīvāku eksaminācijas komisijas darbību.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
 Satversmes tiesas 2024. gada 17. decembra spriedumā (lietas Nr. 2023-47- 01) "Par Tiesu ekspertu likuma 6. panta trešās daļas 5. punkta atbilstību Latvijas Republikas Satversmes 101. panta pirmajai daļai un 106. panta pirmajam teikumam" atzina, ka Tiesu ekspertu likuma 6. panta trešās daļas 5. punkts redakcijā, kas ir spēkā no 2024. gada 2. marta, ir neatbilstošs Satversmes 106. panta pirmajam teikumam un spēkā neesošs no 2025. gada 1. jūnija. Līdz ar to, atbilstoši minētajā Satversmes tiesas spriedumā izdarītajiem secinājumiem un analizētajiem risinājumiem, Tiesu ekspertu likumā tika izdarīti grozījumi, kas stājās spēkā 2026. gada 18. februārī. Atbilstoši Tiesu eksperta likuma Pārejas noteikumu 9. punktam Ministru kabinetam ir jāizdod šā likuma 6. panta ceturtajā daļā un 7. panta otrajā daļā minētie noteikumi.
 
Problēmas un risinājumi
Problēmas apraksts
Ņemot vērā Tiesu ekspertu likuma 6. pantā veiktos grozījumus, kas paredz Tiesu ekspertu padomei izveidot komisiju, kura vērtē, vai persona, uz kuru attiecas Tiesu ekspertu likuma 6. panta trešās daļas 2. vai 3. punktā noteiktie ierobežojumi un kura ir izdarījusi kriminālpārkāpumu vai mazāk smagu noziegumu, kļūt par tiesu eksperta kandidātu, ja no brīža, kad persona sodīta vai kad pieņemts lēmums par kriminālprocesa izbeigšanu, ir pagājuši ne mazāk kā astoņi gadi, bet gadījumā, ja šajā termiņā sodāmība nav dzēsta vai noņemta, — no brīža, kad sodāmība ir dzēsta vai noņemta, noteikumu projektā ir jāparedz kārtība un citi ar to saistītie jautājumi.
Risinājuma apraksts
[1] Grozījumos tiek paredzēts, ka pirms apmācībām tiesu eksperta kandidātam papildus 11. punktā noteiktajam, ir jāiesniedz iestādei ziņas par savu reputāciju, proti, jāiesniedz apliecinājums, ka uz viņu neattiecas Tiesu ekspertā likuma 6. panta trešās daļas 2. un 3. punktā noteiktie ierobežojumi. Tiesu eksperta apmācības laiks parasti nav mazāks kā 12 mēneši. Apmācības laikā ievērojamu ieguldījumu sniedz apmācības vadītājs, kurš parasti ir sertificēts eksperts un veic savu pamatpienākumu - ekspertīzes. Apmācības vadītājam ne tikai ir jāsagatavo mācību materiāli, mācību ekspertīžu materiāli, bet arī jānodrošina atbilstošs kontaktstundu skaits. Tāpēc, lai pārliecinātos, ka kandidātam pēc mācību pabeigšanas nebūs likumā noteikto šķēršļu sertifikāta saņemšanai, pirms apmācības uzsākšanas kandidātam jāiesniedz apliecinājums. Šāda kartība līdz šiem grozījumiem nebija.
[2] Grozījumos ir izstrādāta jauna III1 nodaļa, kas nosaka kārtību, kādā tiek izvērtēta persona, kuras vēlas kļūt par tiesu eksperta kandidātu, t.sk. tiek atrunāts izvērtēšanas komisijas sastāvs un izveidošanas kārtība. Grozījumi paredz, ka gadījumos, kad persona, kura vēlas kļūt par tiesu eksperta kandidātu un uz to attiecas Tiesu ekspertu likuma 6. panta trešās daļas 2. vai 3. punktā noteiktie ierobežojumi, Tiesu ekspertu padome izveido izvērtēšanas komisiju vismaz trīs locekļu sastāvā, kura izvērtē, vai atļaut šādai personai kļūt par tiesu eksperta kandidātu. Grozījumi nosaka izvērtēšanas komisijas sastāvu, kurā iekļauj vismaz vienu tiesu ekspertīžu iestādes pilnvarotu pārstāvi, vismaz vienu prokuratūras pārstāvi un vismaz vienu attiecīgās nozares ministrijas pārstāvi. Proti, attiecīgās nozares ministrijas pārstāvis tiek aicināts no tās ministrijas, kuras kompetences joma tiek skarta. Šāds regulējums nodrošinās atbilstošu nozares pārstāvniecību un profesionālu iesaisti lēmumu pieņemšanas procesā. Lai personu, uz kuru attiecas Tiesu ekspertu likuma 6. panta trešās daļas 2. vai 3. punkts, un šādu personu varētu izvērtēt, tai ir jāvēršas Tiesu ekspertu padomē, kura tālāk personas iesniegumu nodod izvērtēšanas komisijai. Izvērtēšanas komisija izvērtē personas iesniegtos un pašas pieprasītos dokumentus no iestādēm, vērtē personas izdarītā noziedzīgā nodarījuma veidu, raksturu un personas attieksmi, ietekmi uz amata pienākumu veikšanu un arī uz sabiedrības uzticēšanos profesijai.
[3] Izvērtēšanas komisija ir tiesīga pieprasīt  papildus informāciju, kas tai nepieciešama personas  izvērtēšana. Izvērtēšanas komisija var pieņemt lēmumu sniegt vai nesniegt atļauju personai kļūt par tiesu eksperta kandidātu. Būtiski, ka izvērtēšanas komisijai lēmums atļaut personai kļūt par tiesu eksperta kandidātu, ir jāpieņem vienbalsīgi. Ja kaut vienam no komisijas locekļiem ir šaubas, persona saņems negatīvu lēmumu. Par lēmuma pieņemšanu komisija informē personu Paziņošanas likumā noteiktajā kārtībā.
Problēmas apraksts
[1] Līdz šim tiesu ekspertu eksaminācijas komisiju atbilstoši Tiesu eksperta likuma, kas bija spēkā līdz 2026.gada 17.februārim, 7. panta piektajai daļai apstiprināja tieslietu ministrs. Komisijas sastāvā iekļāva tiesu ekspertīžu iestādes vadītāja pilnvarotu personu, apgabaltiesas tiesnesi, prokuroru, izmeklētāju, Tieslietu ministrijas pārstāvi un augstskolu akadēmiskā personāla pārstāvi. Lai novērtētu tiesu eksperta kandidāta sniegtās atbildes tiesu eksperta specialitātē, kas ir saistītas ar padziļinātām zināšanām kādā zinātnes, tehnikas, mākslas vai amatniecības nozarē, komisijas sastāvā esošajiem pārstāvjiem ir nepieciešamas praktiskas un teorētiskas zināšanas konkrētajā tiesu ekspertīžu specialitātē. Tādēļ, lai veicinātu efektīvāku cilvēkresursu izmantošanu un nodrošinātu kvalitatīvāku eksaminācijas procesu, tika veikti grozījumi Tiesu ekspertu likuma 7. pantā, uzticot eksaminācijas komisijas izveidi Tiesu ekspertu padomei. Tiesu ekspertu padome izveidos komisiju tieši no tiem speciālistiem un tiesu ekspertiem, kuriem ir vajadzīgās praktiskās un teorētiskās zināšanas par tiesu specialitāti, kurā tiesu eksperta kandidāts kārto eksāmenu. Ņemot vērā komisijas sastāva strukturālo maiņu, mainās arī eksāmena kārtošanas kārtība.
[2] Organizējot tiesu ekspertu eksaminācijas procesu, ir secināts, ka ir nepieciešams Ministru kabineta 2016. gada 20. decembra noteikumos Nr. 834 "Tiesu ekspertu sertifikācijas un resertifikācijas kārtība" (turpmāk - Noteikumi Nr. 834) veikt tehniskus precizējumus, balstoties uz praksē izdarītajiem secinājumiem, kā uzlabot eksaminācijas procesu un detalizētāk noteikt prasības, kas jāievēro tiesu eksperta kandidātam sagatavojot vērtēšanai iesniedzamos dokumentus. 
Risinājuma apraksts
[1] Samazinot birokrātiju, no tiesu ekspertu eksaminācijas komisijas izveides tiek izslēgta daļa līdz šim eksaminācijas komisijas sastāvā esošu institūciju pārstāvji. Grozījumi nosaka, ka  Tiesu ekspertu padome eksaminācijas komisiju veido vismaz trīs cilvēku sastāvā, komisijā iekļaujot vismaz vienu tiesu ekspertu attiecīgajā tiesu eksperta specialitātē vai atbilstošas specialitātes augstskolu akadēmiskā personāla pārstāvi, vai speciālistu atbilstošā jomā, vienu ekspertīžu iestāžu vadītāju pilnvarotu pārstāvi, kurš nav padomes loceklis, un recenzentu. Saskaņā ar Standartiem ISO/IEC 17024:2012 sertifikācijas iestāde un eksaminētāji ir divi atšķirīgi  institūti. Uzsverams, ka eksaminācijas komisijas locekļi vienlaicīgi nevar  būt arī Tiesu ekspertu padomes locekļi. Grozījumi paredz, ka eksaminācijas  komisija izveidojama vismaz mēnesi pirms eksāmena tieši konkrētai specializācijai. Turpmākā pieteikuma izskatīšanas un eksaminācijas kārtība notiek jau esošajā Noteikumos Nr. 834 noteiktajā kārtībā, precizējot tos punktus, kuros izmaiņas nepieciešamas sakarā ar eksaminācijas komisijas sastāva maiņu. Ar eksaminācijas komisijas skaita izmaiņām ir samazināts administratīvais slogs un arī efektivizēts eksaminācijas process.
[2] Grozījumu 59. punkts paredz, ka lēmums par atteikumu izsniegt tiesu eksperta sertifikātu kandidātam nosūtāms piecu darbdienu laikā pēc tā pieņemšanas. Ar šo precizēts, ka turpmāk tiesu ekspertu padome lēmumu kandidātam paziņo Paziņošanas likumā noteiktajā kārtībā nevis kā līdz šim – vienkārši nosūta piecu darbdienu laikā. Līdz ar to tiek nodrošināta vienota un tiesiski skaidra lēmumu paziņošanas procedūra kā Noteikumu Nr. 834 76. punktā.
[3] Grozījumu 77. punkts paredz, ka Tiesu ekspertu padome elektroniski parakstītu sertifikātu nosūta uz tiesu eksperta oficiālo elektronisko adresi vai, ja tā nav aktivizēta, uz pieteikumā norādīto elektroniskā pasta adresi, tādējādi atsakoties no sertifikāta saņemšanas klātienē, ka tas bija pirms šiem grozījumiem. Vienlaikus grozījumi papildināti ar  91. punktu, kurš nosaka pārejas kārtību personām, kuras apmācību ir uzsākušas līdz šo noteikumu spēkā stāšanās dienai un to pabeigs līdz 2027. gada 1. jūnijam, paredzot, ka eksāmens kārtojams atbilstoši attiecīgajai apmācību programmai.
Problēmas apraksts
Attīstoties tehnoloģijām un mākslīgajam intelektam, aktualitāti zaudējušas atsevišķas tiesu eksperta specialitātes. Sarūkot ekspertīžu skaitam, kā arī mazinoties šo objektu aktualitātei starptautiskā līmenī, piemēram, Eiropas tiesu ekspertīžu asociācijas Darba grupu stratēģijās un attīstības plānos, nav iespējams nodrošināt tiesu ekspertu kompetenci katrā atsevišķā specialitātē. Noteikumu grozījumos paredzēts svītrot pielikumus Nr. 2., 3., 5., 6. un 7., jo to saturs netiks turpmāk uzturēts kā Ministru kabineta noteikumu pielikumi. Norādāms, ka pielikums Nr. 2., 3. un 7. ietvertā informācija tiek iekļauta noteikumu pamata regulējumā. Pielikumi  Nr. 5. un 6. tiks apstiprināti Tiesu ekspertu padomē, nodrošinot to aktualizēšanu atbilstoši tehnoloģiju un izpētes metožu attīstībai. 
Risinājuma apraksts
Grozījumi paredz apvienot tiesu ekspertu specialitātes radniecīgajās zinātnes, tehnikas un amatniecības jomās, vienlaikus saglabājot esošo pilnvarojuma kārtību attiecībā uz jau apgūtajām metodēm un paredzot iespēju ekspertiem apgūt papildu metodes attiecīgajā tiesu ekspertu specialitātē. Līdz ar to ir veikti precizējumi Noteikumu 834. pielikumos, aktualizējot tiesu ekspertu specialitātes.
Vai ir izvērtēti alternatīvie risinājumi?
Jā
Apraksts
Sākotnēji tika vērtēts regulējums par Tiesu ekspertu eksaminācijas komisijas sastāvu un komisijas izveides principiem iekļaut Tiesu eksperta likumā, bet, ņemot vērā regulējuma saturu, atbilstoši juridiskajai tehnikai tika lemts to regulēt Noteikumos Nr. 834.
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
tiesu ekspertu kandidāts
tiesu ekspertu kandidāts
tiesu eksperts
Ietekmes apraksts
Noteikumu projekts ietekmēs personas, kuras vēlas kļūt par tiesu ekspertiem, jo tiem būs nepieciešams iesniegt brīvas formas apliecinājumu par atbilstību Tiesu ekspertu likumā noteikto ierobežojumu neesamību. 
Juridiskās personas
Nē
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Jā
	Sabiedrības grupa
	Palielinās/samazinās
	Laika patēriņš uz vienību - stundās
	Subjektu skaits
	Cik bieži - reizes gadā
	Patērētais laiks - stundās
	Aprēķinu skaidrojums

	tiesu ekspertu kandidāts
	palielinās
Vērtības nozīme:
	0,30
laika patēriņš, kas nepieciešam, lai sagavotu un iesniegtu apliecinājum, laika patēriņs 20 minūtes.
	20
20 personas gadā kuras pretendē.
	1,0
vienu reizi gadā.
	6,00
	Noteikumu projekta 7. punkts ievieš jaunu administratīvo pienākumu tiesu eksperta kandidātiem – pienākumu sagatavot un iesniegt brīvas formas apliecinājumu. Saskaņā ar Valsts tiesu ekspertīžu biroja sniegtajiem datiem, jaunais regulējums  vidēji gadā skars 20 personas.Ņemot vērā Valsts tiesu ekspertīžu biroja līdzšinējo  praksi ekspertu kandidāti dokumentus vairumā  iesniedz elektroniski. Apliecinājuma sagatavošana un iesniegšana elektroniskā veidā vienai personai aizņems vidēji līdz  20 minūtēm. Saskaņā ar Valsts tiesu ekspertīžu biroja datiem  eksperta kandidāta bruto alga mācību gadā  laikā  vidēji mēnesī sastāda  1050,00 euro.  Ņemot vērā, ka vidēji vienā mēnesī ir 22 darbdienas un vienā darbdienā ir 8 stundas, eksperta kandidāta atalgojums  sastādīs 2,18  euro 20 minūtēs (stundas likme 6,56 euro bruto).  Par ko atbilstoši laika patēriņš  sastāda  6 stundas gadā = 0,3 stundas  x 20 personas  x 1 reizi  gadā.

	tiesu ekspertu kandidāts
	palielinās
Vērtības nozīme:
	3,00
laiks kas nepieciešams dokumentu  sagatavošanai un iesniegšanai
	20
20 tiesu ekspertu kandidāti
	1,0
vienu reizi gadā
	60,00
	Par Noteikumu projekta  9.punktu, atbilstoši nepieciešmais laika patēriņš  sastāda  60 stundas  = 3 stundas    x 20 personas  x 1 reize gadā.

	tiesu eksperts
	palielinās
Vērtības nozīme:
	0,50
pieteikuma  sagatavošana un iesniegšana elektroniskā veidā vienai personai var  aizņemt vidēji  30 minūtes.
	20
20 tiesu ekspertus var skart
	1,0
vienu reizi gadā
	10,00
	Noteikumu projekta 34.punkts paredz informācijas sniegšanas pienākumu tiesu ekspertam. Minētā pieteikuma  sagatavošana un iesniegšana elektroniskā veidā vienai personai var  aizņemt vidēji līdz  30 minūtēm. Saskaņā ar Valsts tiesu ekspertīžu biroja datiem  eksperta bruto alga vidēji mēnesī sastāda  2000 euro.  Ņemot vērā, ka vidēji vienā mēnesī ir 22 darbdienas un vienā darbdienā ir 8 stundas, eksperta atalgojums ir 12,50  euro 30 minūtēs (stundas likme 6,56 euro bruto).  
Atbilstoši laika patēriņš  sastāda  10 stundas gadā = 0,5 stundas  x 20 personas  x 1 gadā, kur C1-  informācijas sniegšanas pienākuma radītais laika patēriņš ir 10 stundas; l – laika patēriņš (stundās), kas nepieciešams, lai sagatavotu saskaņā ar projektu sniedzamo informāciju ir 0,5 stundas;
n – subjektu skaits, uz kuriem attiecas projektā paredzētās informācijas sniegšanas prasības vidēji 20 personas;
b – reižu skaits gada laikā, kad paredzēta informācijas sniegšana 1 reizi gadā.

	Kopā
	76,00
	


	Sabiedrības grupa
	Palielinās/samazinās
	Stundas samaksas likme - euro
	Subjektu skaits
	Cik bieži - reizes gadā
	Izlietotie naudas līdzekļi - euro
	Aprēķinu skaidrojums

	tiesu ekspertu kandidāts
	palielinās
Vērtības nozīme:
	2,18
tiesu eksperta kandidāta atalgojums  sastāda 2,18  euro par  20 minūtēm, jo stundas likme ir  6,56 euro (bruto).
	20
20 tiesu ekspertu kandidāti
	1,0
vienu reizi gadā
	43,60
	Par Noteikumu projekta 7.punktu- informācijas sniegšanas pienākuma radīto izmaksu naudas izteiksmē aprēķins ir 2,18 euro × 20 personas × 1 reizi gadā = 43,60 euro.

	tiesu ekspertu kandidāts
	palielinās
Vērtības nozīme:
	3,00
kopējais laika pateriņš, kas nepieciešams, lai sagatavotu un iesniegtu pieteikumu un tam nepieciešamos dokumentus
	20
20 tiesu ekspertu kandidāti
	1,0
vienu reizi gadā
	60,00
	Ar Noteikumu projekta 9. punktu ir noteikts pienākums  tiesu eksperta kandidātam iesniegt informāciju.  Pieteikuma un pielikuma dokumentu sagatavošana un iesniegšana elektroniskā veidā vienai personai var  aizņemt vidēji līdz  3 stundām. Saskaņā ar Valsts tiesu ekspertīžu biroja datiem  eksperta kandidāta bruto alga  vidēji mēnesī sastāda  1050,00 euro.  Ņemot vērā, ka vidēji vienā mēnesī ir 22 darbdienas un vienā darbdienā ir 8 stundas, eksperta kandidāta stundas likme 6,56 euro. 
Atbilstoši laika patēriņš  sastāda  60 stundas  = 3 stundas   x 20 personas   x 1 reizi gadā.

	tiesu eksperts
	palielinās
Vērtības nozīme:
	6,56
pieteikuma sagatavošana un iesniegšana naudas izteiksmē par vienību
	20
20 tiesu ekseprti
	1,0
vienu reizi gadā
	131,20
	Informācijas sniegšanas pienākuma radīto izmaksu naudas izteiksmē aprēķins:  6,56 euro × 20 personas × 1 reizi gadā = 131,20 euro

	Kopā
	234,80
	


2.5. Atbilstības izmaksu novērtējums
Vai projekts skar šo jomu?
Jā
	Sabiedrības grupa
	Vai ietekmē?
	Izmaksas par vienību - euro
	Vienību skaits
	Atbilstības izmaksas - euro
	Aprēķinu skaidrojums

	Fiziskās personas
	Kopā (fiziskās personas)
	434,80
	

	tiesu ekspertu kandidāts
	Jā
Vērtības nozīme:
	2,18
par apliecinājuma sagatvošanu un iesniegšanu par vienību
	20
20 tiesu ekeprtu kandidāti
	43,60
	Atbilstības izmaksas aprēkinātas, rezinot vienas personas izmaksas ar prognozēto personu skaitu.

	tiesu ekspertu kandidāts
	Jā
Vērtības nozīme:
	13,00
pieteikuma un nepieciešamo dokumentu  sagatavošanas un iesniegšanas izmaksas par vienību
	20
20 tiesu ekspertu kandidāti
	260,00
	Atbilstības izmaksas aprēkinātas, rezinot vienas personas izmaksas ar prognozēto personu skaitu.

	tiesu eksperts
	Jā
Vērtības nozīme:
	6,56
pieteikuma sagatavošanas un iesniegšanas izmaksa vienam tiesu eskpertam naudas izteiksmē
	20
20 tiesu eksperti
	131,20
	Atbilstības izmaksas aprēkinātas, rezinot vienas personas izmaksas ar prognozēto personu skaitu.

	Kopā
	434,80
	


3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
 Institūcijas noteikumu projektu izpildi nodrošinās sava budžeta ietvaros. 
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Tieslietu ministrija, Tiesu administrācija, Valsts tiesu ekspertīžu birojs, Tiesu ekspertu padome
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
-
6.4. Cita informācija
Cita informācija
Ņemot vērā to, ka projekts noteic skaidru regulējumu atbilstoši grozījumiem Tiesu ekspertu likumā, kas stājās spēkā 2026. gada 18. februārī, nevienas institūcijas viedoklis to ietekmēt nevar un attiecīgi sabiedrības līdzdalību veikt nav nepieciešams.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts tiesu ekspertīžu birojs
Valsts policija
Valsts robežsardze
Valsts tiesu medicīnas ekspertīzes centrs
Tiesu ekspertu padome, Nacionālais psihiskās veselības centrs
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Tiesu ekspertu padomei paplašinātas pilnvaras izveidot eksaminācijas komisiju. Tiesu ekspertu padomei tiks paplašinātas pilnvaras izveidot komisiju, kura izvērtēs personas, kuras izteikušas vēlmi kļūt par tiesu eksperta kandidātu, bet uz viņu attiecas Tiesu ekspertu likuma 6.panta trešās daļas 2. vai  3.punktā noteiktie ierobežojumi. 

	5. Tiks veikta iekšējo institūcijas procesu efektivizācija
	Jā
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Jā
	Samazināts tiesu ekspertu skaits tiesu ekspertu kandidātu novērtēšanā eksaminācijas komisijā.

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Jā
Apraksts
Ieviešot komisiju, kura novērtēs personas, kuras vēlas kļūt par tiesu ekspertu kandidātu, uz kuru attiecas Tiesu ekspertu likuma 6.panta trešās daļas 2. vai 3.daļā noteiktie ierobežojumi, tiek mazināta ietekme no iepriekš spēkā esošā absolūtā aizlieguma ieņemt tiesu eksperta amatu pie noteiktiem nosacījumiem.
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

